AIŠKINAMASIS RAŠTAS

Dėl savivaldybės socialinio būsto nuomos

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2020 m. vasario 27 d. gavo Vytauto Vaškio prašymą rasti galimybę leisti gyventi būste, kuris jam buvo išnuomotas 2019 m. kovo 28 d. sprendimu Nr. B1-61 „Dėl socialinio būsto nuomos“ iki 2020 m. kovo 31 d. Registrų centro pateikta pažyma nurodo, kad minėtas asmuo nuosavybės teise neturi kito tinkamo būsto.

Molėtų rajono savivaldybės būsto ir socialinio būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo, patvirtinto Molėtų rajono savivaldybės tarybos 2019 m. rugsėjo 26 d. sprendimu Nr. B1-194 „Dėl Molėtų rajono savivaldybės būsto ir savivaldybės socialinio būsto nuomos ir naudojimo tvarkos aprašo patvirtinimo“, 12 punktas nurodo, kad savivaldybės socialinis būstas savivaldybės tarybos sprendimu nuomojamas kitais Įstatyme neįvardytais atvejais vadovaujantis Lietuvos Respublikos valstybės ar savivaldybių turto valdymo, naudojimo ir disponavimo juo įstatymu ir kitais teisės aktais, vadovaujantis visuomeninės naudos, efektyvumo, racionalumo ir viešosios teisės principais. Socialinis būstas išnuomojamas, sudarant terminuotą nuomos sutartį ne ilgiau kaip dvejiems metams. Kadangi šiam asmeniui būstas jau nuomojamas 1 metų laikotarpiui iki 2020 m. kovo 31 d., tai būtų galimybė sudaryti nuomos sutartį dar 1 metų laikotarpiui.

Parengtas sprendimo projektas išnuomoti iki 2021 m. kovo 31 d. 1 kambario 23,90 kv. m bendrojo ploto savivaldybės socialinį būstą pastate – bendrabutyje (unikalus Nr. 6290-0001-8010) su 1/6 dalimi sandėlio 3I1ž (unikalus Nr.6290-0001-8030), 1/6 dalimi kiemo statinių 4H0b (unikalus Nr. 6290-0001-8041) ir 1/6 dalimi kiemo statinių 5H1p (unikalus numeris 6290-0001-8052), esančiuose Molėtų r. sav., Giedraičių sen., Giedraičių mstl., Širvintų g. 8, socialinio būsto nuomos sąlygomis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos paramos būstui įsigyti ar išsinuomoti įstatymo 16 straipsnio 8 dalies 1 punktas;

Molėtų rajono savivaldybės būsto ir socialinio būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo, patvirtinto Molėtų rajono savivaldybės tarybos 2019 m. rugsėjo 26 d. sprendimu Nr. B1-194 „Dėl Molėtų rajono savivaldybės būsto ir savivaldybės socialinio būsto nuomos ir naudojimo tvarkos aprašo patvirtinimo“, 12 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus suteiktas socialinis būstas asmeniui, neturinčiam būsto, laikinai nuomai.

**4. Priemonės sprendimui įgyvendinti**

Sudaryti savivaldybės socialinio būsto sutartį.

**5. Lėšų poreikis ir jų šaltiniai prireikus skaičiavimai ir išlaidų sąmatos**

Lėšų poreikio nėra.

**6. Vykdytojai, įvykdymo terminai**

Administracijos Turto skyrius.